**INDOKOLÁS**

**Szolnok Megyei Jogú Város Önkormányzata Polgármesterének**

**veszélyhelyzetben megtett járványügyi intézkedések keretében**

**Szolnok Megyei Jogú Város Önkormányzata szervei működési rendjének módosításáról szóló**

**2/2020. (III.19.) önkormányzati rendeletéhez**

**Általános indokolás**

Magyarország Kormánya 2020. március 11-én 40/2020. (III.11.) Korm. rendeletével az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítására, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Jelen rendelet annak érdekében került megalkotásra, hogy az emberek egy helyen történő tömeges előfordulásának lehetőségeit és ezáltal a fertőzésveszélyt a korlátozásokkal csökkentse.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**az 1-2. §-hoz**

A polgármesteri, alpolgármesteri és jegyzői fogadónapok, valamint a közmeghallgatások megtartására határozatlan ideig nem kerül sor.

A bizottsági ülések megtartására nem kerül sor, ezért a bizottsági hatáskörbe delegált feladatokat átmeneti időre a polgármester látja el.

**a 3. §-hoz**

Hatályba léptető rendelkezést tartalmaz.